**ОТЧЕТ**

**ЗА ИЗПЪЛНЕНИЕ НА ПЛАН ЗА РАЗВИТИЕ НА СОЦИАЛНИТЕ УСЛУГИ**

**В ОБЩИНА ГАБРОВО ЗА 2023 ГОДИНА**

**Период на отчитане 01.01.2023г. - 31.10.2023 г.**

**1.Социални услуги за деца и младежи, финансирани от държавния бюджет**

**1.1 Дневен център за деца и младежи с увреждания** - социална услуга в общността, която предоставя ежедневни рехабилитационни, педагогически, логопедични, психологически и др. занимания, в зависимост от индивидуалните потребности на потребителите. Услугата е възложена за управление на Фондация “Грижи за деца с увреждания*“.*

В социалната услуга Дневен център за деца и младежи с увреждания активните случаи, по които се работи към 31.10.2023 г. са **59** бр. Общият брой потребители, за периода 01.01.2023 г. - 31.10.2023 г. са **63**.

Не са извършвани подобрения в материалната база. Закупен е един интерактивен дисплей за работа с децата и младежите.

През годината са извършени шест проверки, както следва: проверка от АКСУ - 1 бр., проверка от Община Габрово - 1 бр., Областна дирекция по безопасност на храните - 1 бр., РЗИ - 2 бр., Регионална дирекция „Пожарна безопасност и защита на населението” - 1 бр.

Проведени са **8** бр. обучения, **5** групови супервизии и **60** индивидуални супервизии на служителите.

Екипът споделя, че среща трудности за качествено предоставяне услугата поради недостатъчен брой на помещения за реализиране на дейностите, с оглед увеличения брой потребители.

Добра практика: Сключен Меморандум за разбирателство с Калифорнийски университет „Dominges Hills” за провеждане на обучения на екипа на ДЦДМУ по ерготерапия и двустранен обмен на практики.

**1.2 Дневен център за деца с увреждания** – социална услуга в общността за деца на възраст до 18 г. с различни видове увреждания или изоставане в някоя от областите на развитие, с физически и/или психически увреждания и нуждаещи се от ежедневна рехабилитация, физиотерапия и психотерапевтична подкрепа. Услугата се управлява от Община Габрово.

В социалната услуга Дневен център за деца с увреждания активните случаи, по които се работи към 31.10.2023 г. са **30** деца. Общият брой потребители за периода 01.01.2023 г. - 31.10.2023 г. са **52** деца.

През 2023 г. не са извършвани подобрения на материалната база, не са закупувани ДМА и автомобили.

Извършени са две проверки от експерти от Община Габрово. От 22.08.2023г. до 25.08.2023 г. със Заповед № РД-18-648/02.08.2023 г. на Изпълнителния директор на Агенция за качество на социалните услуги е извършена планова комплексна проверка за спазване на стандартите за качество на социалните услуги и Закона за социалните услуги.

На новоназначените служители в „Дневен център за деца с увреждания“ са определени наставници за период от 6 месеца с цел обучение и професионална подкрепа. Преминават обучение, по различни теми, свързани с организацията на работа в социалната услуга, както и с политиките и процедурите по отношение стандартите за качество на социалните услуги. Проведени са две супервизии на екипа /индивидуални и групови/, организирани по проект „Повишаване капацитета на служителите в сферата на закрила на детето, социалните услуги и социалното подпомагане“ - АСП.

Сериозен проблем за качеството на предоставяната услуга е недостигът на квалифицирани специалисти, желаещи да работят с деца с увреждания.

Като добра практика екипът посочва добротомеждуинституционално сътрудничество с предучилищното и училищно образование.

**1.3 Център за социална рехабилитация и интеграция за деца от аутистичния спектър „Келер“**- социална услуга в общността. Предоставя психологическа, логопедична и педагогическа подкрепа на деца с проблеми от аутистичния спектър. Управлява се от Община Габрово.

В социалната услуга Център за социална рехабилитация и интеграция за деца от аутистичния спектър „Келер“ активните случаи, по които се работи към 31.10.2023 г. са **41** бр. Общият брой потребители за периода 01.01.2023 г. - 31.10.2023 г. са **46**.

Не са извършвани подобрения в материалната база, не са закупувани дълготрайни материални активи.

Извършени са две проверки: от РЗИ Габрово и от служители на отдел „Социални дейности и здравеопазване“ към Община Габрово.

В социалната услуга са проведени **10** индивидуални и **2** групови супервизии на служителите. Екипът е взел участие в семинар на тема „Подходи за справяне с автоагресията и травматичните преживявания в юношеството".

През месец април 2023 г. е проведена Лаборатория за учители, на която е обсъдена работата по случаи. В лабораторията участват педагогически съветници, психолози, ресурсни учители от гр. Габрово и гр. Севлиево. Водещи са Анет Маринова - консултант към МОН, дългогодишен училищен психолог в 23 СУ „Фредерик Жолио - Кюри“ гр. София и Десислава Иванова - супервайзор на ЦСРИДАС.

**1.4 Център за обществена подкрепа „ИМКА“** - социална услуга в общността за деца и младежи в риск и техните семейства. Осъществява дейности по превенция на риска и превенция на изоставянето. Възложена за управление на Сдружение „ИМКА“ Габрово.

Активните случаи, по които се работи към 31.10.2023 г. са общо **28**, част от тях с направление, други с ПОП. В рамките на тези случаи се работи с 60 клиенти, от които 29 от мъжки пол и 31 от женски пол. Общият брой случаи за периода 01.01.2023 г. - 31.10.2023 г. е **50**, като са обхванати 120 клиенти (деца и родители). Допълнително, благодарение на реализацията на ваканционна програма през пролетта, лятото и есента са подкрепени повече от 10 деца и подрастващи от местната общност.

През октомври 2023 г. е осъществен ремонт на покрива – подновяване на настилката, както и дейности по почистване на ръждата и боядисване на металната обшивка на покрива и козирка.

Извършена е текуща проверка от Община Габрово, относно Системата за качеството на социалните услуги, досиета на потребители и други документи, свързани с дейността на услугата. Проверката е приключила с констативен протокол, който дава положителна оценка на работата на доставчика.

През целия период екипът на ЦОП ИМКА е преминал през различни форми на обучения и придобиване на опит. Директорът е участвал в 3 обучения, както и в Международна среща по линия на ИМКА Европа. Осъществено е работно посещение за обмен на опит в КСУДС Сливен и професионални срещи за доставчици на СУ чрез мрежата на НАСО.

Социалните работници и психологът са преминали през 2 обучения.

През месец октомври е проведена двудневна обменна визита на ЦОП Карлово и ЦОП в рамките на КСУДС в Пловдив по прилагане на новото законодателство и директната работа с потребители.

Проведени са 5 групови супервизии, 4 управленски супервизии, 6 индивидуални супервизии за членовете на екипа.

Екипът на ЦОП споделя за трудности, свързани с нагласи или ограничения на родители на деца.Зачествява практиката на клиенти, които макар и доброволно заявили своето желание да ползват услугите на ЦОП, не се отзовават на поканите за срещи и консултации, не сътрудничат, очаквайки специалистите да работят единствено с децата им, като коригират конкретни поведения или работят за развитие на умения. **С**ериозна трудност е работа с родители в раздяла, в случаите в които е необходимо и двамата родители да сътрудничат и да участват в консултативен процес. Съществуват и трудности, свързани с ефективното прилагане на новото законодателство и привеждане на работните документи в съответствие с изискванията на Наредбата за качеството на социалните услуги.

Като добра практика се очертава включването като доброволци, потребители на ЦОП, в различни дейности на организацията. Това подпомага в значителна степен консултативната или терапевтична работа с тях и допринася за необратимостта на постигнатите резултати в рамките на социалната услуга.

**1.5 Център за обществена подкрепа „Вяра“** - социална услуга в общността за деца и семейства, с цел предотвратяване на изоставянето на деца в специализирани институции, превенция и корекция на рисковото поведение, превенция от отпадане от училище, превенция на насилието, деинституционализация и реинтеграция на деца в биологичното семейство, консултиране и подкрепа на деца и семейства в риск, оценяване, обучаване и подкрепа на приемни родители и осиновители и др.

Възложена за управление на Сдружение „SOS Детски селища“ България.

В социалната услуга Център за обществена подкрепа „Вяра“ активните случаи, по които се работи към 31.10.2023 г. са **60** деца и **68** родители. Общият брой потребители за периода 01.01.2023 г. - 31.10.2023 г. са 252, от тях 115 деца и 137 родители.

През 2023 г. не са извършвани подобрения на материалната база.

Проведен е планов мониторинг в ЦОП/КЦ „Вяра“ за спазване критериите и стандартите за качество на предоставяните социални услуги от директор Развитие програми и съветник програми за подкрепа на семейството от Сдружение SOS Детски селища България. Не са давани препоръки за подобряване на качеството на предоставяните социални услуги в ЦОП/КЦ Вяра. През месец май е проведена периодична тематична проверка за преглед на документация за спазване на стандартите и критериите съгласно Наредба за качеството на социалните услуги от експерти на Община Габрово. Не са констатирани нарушения.

Проведени са 3 групови и 15 индивидуални супервизии на екипа. Управител на ЦОП Вяра е присъствал на 2 обучения. На служителите на социалната услуга са проведени 8 обучения на различни тематики.

След Ковид пандемията, специалистите от ЦОП, споделят за тревожна тенденция на затруднена комуникация между децата и адаптирането им в училищната среда. Все по-често постъпват сигнали за емоционални и поведенчески проблеми в училищната среда, както от училищните власти така и от родителите. Продължителното стоене на децата в дигитална среда обуславя затрудненията им в реалността. Случаите които постъпват в ЦОП/КЦ са в следствие на сигнали към ДПС/ОЗД предимно от образователните институции, на деца при които вече е налице риск. Висок е процентът на деца от малцинствените групи, които отказват да посещават учебни заведения и съществува риск да отпаднат от образователната система на много ранен етап. Делегираните бюджети на учебните заведения, липсата на ангажираност или недостатъчен ресурс на родителите, които често са безсилни да изпълняват родителските си функции и неефективността на регулаторните механизми за налагане на санкции, води до ниски резултати и при предоставянето на социалните услуги.

Добра практика: Четирилогия от приказки в рими „Приказкотерапия“– с авторски текст и илюстрации на Д. Григорова и П. Станева - психолози в ЦОП/КЦ, достигат до децата от предучилишна подготвителна група и начална образователна степен, чрез пътуващо ателие „Приказки и игри за доброто в мен“, част от мобилна превантивна общностна социална услуга на ЦОП/КЦ Вяра. Проведени са три тренинга на 60 деца за разпознаване на емоциите с акцент върху добрите постъпки и приятелството.

**1.6 Звено „Майка и бебе”** - социална услуга в общността, която предоставя временно настаняване на бременни жени и майки в риск да изоставят децата си. Услугата е възложена за управление на Сдружение „SOS Детски селища“ България.

Активните случаи, по които се работи към 31.10.2023 г. са **2** /две/ непълнолетни майки с **2** /две/ бебета на 8 и на 1 месец. Общият брой потребители за периода 01.01.2023 г. - 31.10.2023 г. е **10**.

Със средства на Сдружение SOS Детски селища България, през 2023 година, е извършен ремонт на фасадата (измазване и боядисване) на сградата, в която се помещава ЗМБ и е закупен нов стационарен компютър.

В услугата са извършени 5 бр. проверки: от АКСУ – 1 бр., от Община Габрово – 1 бр., от Сдружение SOS Детски селища България – 1 бр. и от РЗИ-Габрово – 2 бр.

Проведени са 2 общи супервизии на екипа и 10 индивидуални по проект на АСП. Проведено е обучение на тема „Насилие основано на пола. Домашно насилие“ от Фондация „Асоциация Анимус“. Проведено е годишно обучение от Сдружение SOS Детски селища България на тема „Работа с лица употребяващи психотропни вещества и техните близки и родители“.

Проблемите на екипа са свързани с настаняването на непълнолетни бременни от ЦНСТ, за които предварително е известно, че няма перспектива да отглеждат децата си в семейна среда и това обезсмисля целта на услугата – превенция на изоставянето. Голяма част от потребителките не зачитат правила и норми. Липсва разбиране от страна на някои училищни власти за продължаване образованието на настанените майки в ЗМБ.

**1.7 Центрове за настаняване от семеен тип за деца и младежи с увреждания – 2 бр**. - социална услуга, резидентен тип, с капацитет от по 14 места. Социалните услуги се управляват от Община Габрово.

В социалната услуга Център за настаняване от семеен тип за деца/младежи с увреждания „Мирни дни“ активните случаи, по които се работи към 31.10.2023 г. са **11** деца и младежи. Общият брой потребители за периода 01.01.2023 г. - 31.10.2023 г. са **14** деца и младежи.

През годината са извършвани текущи ремонти, пребоядисани са три стаи на потребители. Закупени са 4 броя тапицирани пейки за общите помещения.

В ЦНСТДМУ Мирни дниса извършени една проверка от АКСУ и две проверки от Община Габрово.

На служителите в социалната услуга са проведени 2 обучения, както и по 1 групова и 5 индивидуални супервизии.

Към месец октомври в ЦНСТДМУ обстановката е напрегната, т.к. се извършва комплексна проверка от Община Габрово и ОЗД, във връзка с постъпил сигнал.

Като добра практика, екипът на ЦНСТ посочва съвместната си работа с екипите на ДЦДМУ, ДЦДУ, ДЦПЛУ, ЦСОП и сътрудничество с ДСП/ОЗД

В социалната услуга Център за настаняване от семеен тип за деца/младежи с увреждания „Хризантема“ активните случаи, по които се работи към 31.10.2023 г. са **13** деца и младежи и съвпада с общият брой на потребителите от началото на годината.

През годината са извършвани текущи ремонти, пребоядисани са три стаи на потребители. Закупени са 5 броя тапицирани пейки за общите помещения.

В ЦНСТДМУ Хризантемапрез периода са извършени една проверка от АКСУ и две проверки от Община Габрово.

На служителите в социалната услуга са проведени 2 бр. обучения, както и по 1 групова и 5 индивидуални супервизии.

Основните трудности и проблеми са свързани със седемнадесет годишен потребител, който е с прояви на агресия, насочена към персонала и останалите потребители. В услугата се създава напрежение, служителите се чувстват несигурни, безпомощни да защитават себе си и потребителите, което се отразява на мотивацията им за работа.

Като добра практика, екипът на ЦНСТ посочва съвместната си работа с екипите на ДЦДМУ, ДЦПЛУ, ЦСОП и сътрудничество с ДСП/ОЗД

**1.8 Център за настаняване от семеен тип за деца и младежи с увреждания с потребност от постоянни медицински грижи** - социална услуга в общността, резидентен тип, с капацитет 8 места, за деца и младежи с тежки увреждания, нуждаещи се от постоянна медицински грижа, лишени от родителска грижа, за които към момента на настаняването са изчерпани възможностите за връщане в биологичното семейство, настаняване при близки и роднини или приемно семейство. Услугата се управлява от Община Габрово.

В социалната услуга Център за настаняване от семеен тип за деца/младежи с увреждания с потребност от постоянни медицински грижи /ЦНСТДМУППМГ/ активните случаи, по които се работи към 31.10.2023 г. са **8** деца и съвпада с общия брой на потребителите от началото на годината.

Не е констатирана необходимост и не са правени подобрения на материалната база, т.к. същата е в много добро състояние.

През периода 01.01.2023 г. - 31.10.2023 г. са извършени 2 проверки от експерти към Община Габрово. Със Заповед № РД-11-175/29.09.2023 г. на д-р Теодора Иванова - Председател на ДАЗД е извършена планова проверка в услугата.

На новоназначените служители в ЦНСТДМУППМГ са определени наставници за период от 6 месеца с цел обучение и професионална подкрепа. Преминават обучения по теми, свързани с организацията на работа в социалната услуга, както и с политиките и процедурите по отношение стандартите за качество на социалните услуги. През месеците юли и август са проведени 2 супервизии на екипа /индивидуална и групова/, организирани по проект „Повишаване капацитета на служителите в сферата на закрила на детето, социалните услуги и социалното подпомагане“ – АСП.

Сериозен проблем е наемането на медицински сестри в трудоспособна възраст в социалната услуга резидентен тип. Причина за отсъствие на интерес е естеството на работа и липсата на възможност за развитие.

В ЦНСТДМУППМГ се настаняват деца и младежи в тежко здравословно състояние с множество увреждания, а медицинските дейности заемат водеща роля в грижата за тях. В социалната услуга за всяко дете се изготвя обстойна експертна оценка на потребностите на основата на която се поставят цели за проследяване здравословното състояние и преодоляване на изоставане в нервно–психическо / интелектуално развитие. Според направени реоценки от екип на Агенция за социално подпомагане, едно от децата е с предложение за настаняване в приемно семейство. Напредъкът в двигателно и емоционално - социално развитие на детето се дължи на продължителна работа на екипа. Детето е включено в разнообразни терапевтични и образователни дейности, както в социалната услуга, така и в предучилищна група за деца с увреждания към Детска градина „Първи юни“.

**1.9 Център за настаняване от семеен тип за деца без увреждания** - социална услуга от резидентен тип, с капацитет 5 деца, за деца без увреждания, лишени от родителска грижа. Услугата е възложена за управление на Сдружение „SOS Детски селища“ България.

В социалната услуга ЦНСТДБУ активните случаи, по които се работи към 31.10.2023 г. са **5** бр. Общият брой потребители за периода 01.01.2023 г. - 31.10.2023 г. е **6** деца.

През периода под формата на дарения са получени: 1 бр. кухненски диван; 1 бр. хладилник „Либхер“; 1 бр. стационарен компютър.

Извършени са 3 бр. проверки: мониторинг на SOS Семеен дом „Чардафон“ гр. Габрово през месец април 2023 г. на основание Заповед № 23/10.04.2023 г. на Националния изпълнителен директор на Сдружение SOS Детски селища България; една проверка през месец май 2023г. от служители на АКСУ- планова тематична проверка за спазването на стандартите за качество на СУ, съответствието с изискванията на ЗСУ и нормативните актове по неговото прилагане; спазването на правата на децата и начинът, по който общините и частните доставчици на СУ разходват средства от ДБ и една проверка през месец юни 2023 г. от експерти в Отдел „СДЗ“.

В ЦНСТДБУ са проведени **7** бр. обучения, **4** бр. екипни супервизии и **10** бр. индивидуални супервизии.

**2. Социални услуги за възрастни и лица с увреждания, финансирани от държавния бюджет**

**2.1 Дневен център за пълнолетни лица с увреждания** - социална услуга в общността, за лица над 18 годишна възраст с интелектуални затруднения. Услугата е възложена за управление на Сдружение “Бъдеще и закрила за лица с интелектуални затруднения*”.*

В социалната услуга активните случаи, по които се работи към 31.10.2023 г. са **30** потребителя от които са 13 мъже и 17 жени. Общият брой потребители за периода 01.01.2023 г. - 31.10.2023 г. е **33**.

Извършени са подобрения в материална база, свързани с предоставяне на комплекса от социални услуги.

В ДЦПЛУ са извършени общо 4 проверки: 1 бр. от АКСУ; 2 бр. от Община Габрово; 1 бр. от Областна Дирекция по безопасност на храните Габрово.

Проведени са 17 обучения с 28 обучени специалисти. Проведени са 5 супервизии (индивидуални и групови) по проект на АСП, с 31 бр. участници.

Трудностите, които среща екипът са свързани с нередовни посещения на потребителите, поради различни заболявания и висок процент на пълнолетни лица с тежка и дълбока умствена изостаналост. Семействата ограничават посещенията на потребителите през зимния сезон, поради високи такси. Близките разчитат само на услугите в ДЦ за придобиване на знания и умения, но не дават възможност на лицата да показват наученото в домашна обстановка.

Като добра практика ДЦ посочва екипната работа на добре подготвени специалисти.

Дневният център получава подкрепа от обществеността в Габрово. Радва се на дарителство и предложения за обмяна на опит с наши и международни партньори. В ДЦ се обучават студенти и млади специалисти без практика, като това е стимул за достоен избор за професия. Създадена е библиотека – игротека за съвременно учене с разбиране и показване на практика добрите резултати. Работи се за социално включване на лица с трайни и умствени увреждания на пазара на труда. Прилага се индивидуален подход към целевите групи и подкрепа за желаещите и можещите да навлязат в открития трудов пазар. За целта в ДЦ се създава мини среда, която да съответства на индивидуалните умения на потребителите на услугата, с добре обучени специалисти работещи във вариативна среда с универсален дизайн и творчески иновации. Създадена е възможност за информираност и комуникация на лицата с интелектуални затруднения. Услугата има фейсбук страница, на която публикува резултати от дейности, кампании, изложби базари, информационни материали и др. с което се повишава осведомеността и позитивните нагласи на обществото към предоставяните социални услуги в общността.

**2.2 Център за социална рехабилитация и интеграция** - социална услуга в общността, за лица с различни по вид и степен увреждания. Услугата включва разнообразни консултативни, терапевтични и рехабилитационни дейности. Възложена за управление на Съюз на слепите в България – ТСО Габрово.

В Център за социална рехабилитация и интеграция активните случаи, по които се работи към 31.10.2023 г. са **77** бр. Общият брой потребители за 2023 г. е **93**.

В социалната услуга не са извършвани подобрения в материалната база, не са закупувани дълготрайни материални активи.

През периода 01.01.2023 г. - 31.10.2023 г. е извършена една проверка от служители на отдел „Социални дейности и здравеопазване“ към Община Габрово. Няма проверки от други институции.

Проведени са 8 бр. обучения, 11 групови супервизии , от които 2 от външен супервизор и 9 от ръководителя, както и 14 индивидуални супервизии на служителите.

Трудностите пред екипа са свързани с невъзможност за участие в пълния брой планирани присъствени сесии на потребители съсзаболявания, които не позволяват напускане на дома – лежащо болни; с тежки двигателни затруднения или тотална слепота, които нямат надеждни придружители; липса на удобни транспортни връзки за хората, които живеят в крайни квартали; финансови затруднения за заплащане на транспортните разходи до местонахождението на услугата; трудности за намиране на паркомясто за хора с увреждания.

Като добра практика, екипът посочва обща среща в първата сряда на всеки месец, на която СУ кани потребителите и техните близки. В първата част се провежда групово информиране и консултиране от експерти от ДСП, Община, ТЕЛК, РЗИ, НОИ, БТ, РЗОК, които разясняват актуалните промени в законодателството за хората с увреждания. Във втората част се отбелязват световни, национални и традиционни празници и събития, присъщи на общността с интерактивни форми за пряко участие на клиентите: презентации, викторини, състезания, аудио визуални демонстрации. Особен интерес предизвиква рубриката „Микрофонът е Ваш”, като форма за личностна и творческа изява на разнообразни умения и таланти. В последната част се отбелязват именни и рожденни дни на клиентите, поднасят се подаръци. Услугата предлага присъствено, мобилно и дистанционно администриране на PC и обучение чрез приложението „Тандем“. На всички зрително затруднени доставчикът на СУ, ССБ предоставя безвъзмездно специализиран софтуер „Jaws for Windows“ и български синтезиран говор. В обучението и терапиите се прилагат високотехнологични технически помощни средства със синтезиран говор, необходими за контрол на здравето, ежедневието и свободното време: говорещи апарати за кръвно налягане, термометри, везни, дигитални видеоувеличители и електронни лупи, диктофони. Сканиране на книги от книжно тяло и конвертиране на стандартен и електронен текст в аудио формат – «Говорещи книги». Предоставя се възможност за упражняване на специализирани и адаптирани спортове за хора с увреждания: брайлов шахмат, колоездене с тандем, стрелба с лък.

**2.3 Дневен център за стари хора** - социална услуга в общността, за лица в пенсионна възраст. Управлява се от Община Габрово, чрез Заведение за социални услуги.

Активните случаи, по които се работи към 31.10.2023 г. са **20** лица, от които 3 мъже и 17 жени. Общият брой потребители за периода 01.01.2023 г. - 31.10.2023 г. е **22**.

През периода не са извършвани подобрения на материалната база.

Извършена е една планова тематична проверка от АКСУ през м. май 2023 г. и една проверка в социалната услуга от експерти на отдел „Социални дейности и здравеопазване“ към Община Габрово.

През месец октомври управителя участва в обучение на тема:“Оценяване на служителите в социалните услуги. Области и критерии за оценяване. Скала за оценяване”. През месец август, социалният работник участва в обучение на тема “Въведение в трудотерапията” и през месец октомври в обучение на тема: Поведение при остри афективни състояния на потребители /деца и възрастни/ - страх, агресия, депресия, тревожност и др. Практически умения на специалистите при отработване на афективни състояния и кризисни ситуации. Консултиране на деца и лица, преживели военни действия“.

Проблемите свързани с предоставянето на социалните услуги в „Дневен център за стари хора“ са свързани с невъзможността да се спазват графиците за работа с потребителите, поради напредналата им възраст и честите здравословни проблеми, трудното придвижване и личните им ангажименти.

**Добри практики**: Изработване на изделия и участие в благотворителни базари, с цел събраните средства да бъдат дарени за кауза. Всяка година благотворително се изработват мартеници за потребителите в социалните услуги на гр. Габрово.

Честване на рожден ден на всеки един потребител. Подготвяне на украса и изненади от останалите потребители и персонала.

Отбелязване на „Международния ден на възрастните хора“, чрез организирана екскурзия, с обяд и посещение на исторически и археологически паметници.

**2.4 Асистентска подкрепа** - социалната услуга се управлява от Община Габрово чрез Заведения за социални услуги. Обхваща лица в надтрудоспособна възраст с невъзможност за самообслужване, които нямат определена по съответния ред степен на намалена работоспособност, както и деца с трайни увреждания и пълнолетни лица с трайни увреждания с определена чужда помощ, които не ползват друга подкрепа.

В социалната услуга Асистентска подкрепа активните случаи, по които се работи към 31.10.2023 г. са **259** лица, от които 78 мъже и 181 жени. Общият брой потребители за периода 01.01.2023 г. - 31.10.2023 г. е **332**.

През месец юни на Заведения за социални услуги е предоставен електрически автомобил RENAULT ZOE, който да се ползва за нуждите на социалната услуга „Асистентска подкрепа“.

Извършена е една тематична проверка от експерти на отдел „Социална дейности и здравеопазване“ към Община Габрово.

В АП са проведени групови и индивидуални супервизии на 15 социални асистенти, по европейски проект, към Агенция социална подпомагане през месец януари. През месец октомври ръководителят и социалният работник са участвали в 2 обучения.

До края на годината ще бъдат проведени въвеждащи и надграждащи обучения на целия персонал на „Асистентска подкрепа“.

Предвид големия брой на потребителите и на персонала, пряко ангажиран с предоставянето на услугата, трудностите и проблемите са ежедневни. Много често недоверието от страна на потребителите по отношение на квалификацията и професионалните умения на социалните асистенти, води до неразбирателство между двете страни.

Значителен процент от потребителите на социалната услуга, се нуждаят от съпътстващи социални услуги, здравни услуги или от 24-часови грижи. С цел повишаване качеството на живот и благосъстояние на потребителите е създадена добра координация между екипа на социалната услуга и други социални услуги, лични лекари и близки и роднини на потребителите, чрез които лицата се насочват към Механизма за личната помощ, услуги предоставящи резидентна грижа или проекти, които осигуряват съпътстващи социални и здравни услуги.

**2.5 Механизъм за лична помощ** – Услугата предоставя лична помощ в домашна среда за лица трайно увреждане с установени вид и степен на увреждане или степен на трайно намалена работоспособност с определена чужда помощ и деца с 90 и над 90 на сто вид и степен на увреждане или степен на трайно намалена работоспособност без определена чужда помощ. Управлява се от Община Габрово.

През месец юли 2023 г., Община Габрово обособи Звено за лична помощ, в което са назначени 4 лица – сътрудник социални дейности - 2 бр., сътрудник УЧР – 1 бр. и счетоводител – 1 бр.

Към 31.10.2023 г. екипът работи с 757 лични асистенти и 638 потребители.

За периода 01.01.2023 г. - 31.10.2023 г. общият брой на преминалите потребители е 1023 лица.

Трудностите са свързани с увеличаващия се брой на нуждаещите се от лична помощ и нарастващия брой асистенти.

**2.6 Дом за пълнолетни лица с физически увреждания** - специализирана институция за пълнолетни лица с физически увреждания. Управлява се от Община Габрово.

В Дом за пълнолетни лица с физически увреждания активните случаи, по които се работи към 31.10.2023 г. са **35**, като общият брой на преминалите потребители е същият.

През периода ДПЛФУ е получил дарение лек автомобил.

От 01.01.2023 г. до 31.10.2023 г. са извършени 7 бр. проверки: от РЗИ Габрово – 3 бр; от АКСУ – 1 бр.; от Община Габрово – 1 бр.; от Областна дирекция по безопасност на храните Габрово – 1 бр.; от Дирекция „Инспекция по труда“ Габрово – 1 бр.

Проведени са 3 бр. обучения, 4 бр. супервизии: 2 индивидуални и 2 групови на целия персонал.

Изключително затруднение в работата на персонала е настаняването на лица, които не отговарят изцяло на профила на институцията / с придружаващи психични заболявания или умствена изостаналост/

Добри практики: Един път седмично желаещите потребители беседват с пастор на религиозна тематика; Един път месечно домуващите се посещават от доброволци от сдружение „Памет и справедливост“, които им изнасят презентации с аудиовизуална техника на различна тематика.

**2.7. Център за настаняване от семеен тип на пълнолетни лица с деменция** - резидентна услуга с капацитет 15 места, за пълнолетни лица с деменция. Социалната услуга, резидентен тип, обхваща потребители, за които са изчерпани други възможности за подкрепа. Осигурява се качествена индивидуална социална, медицинска и санитарна грижа както за лица, напускащи специализирани институции, така и за лица от общността, попадащи в целевата група. Управлява се от Община Габрово.

Център за настаняване от семеен тип на пълнолетни лица с деменция работи към 31.10.2023 г. с **14** активни случаи. Общият брой потребители за периода 01.01.2023 г. - 31.10.2023 г. е 18 лица.

Не са необходими и не са извършвани подобрения на материалната база, т.к. тя е нова и се поддържа в отлично състояние.

През периода 01.01.2023 г. - 31.10.2023 г. са извършени общо 3 проверки: от Община Габрово – 2 бр. и от АКСУ – 1 бр., относно спазването на стандартите за качество на социалните услуги; съответствието с изискванията на ЗСУ и нормативните актове по неговото прилагане, спазване на правата на потребителите и начина по който общините и частните доставчици на социални услуги разходват средствата от държавния бюджет.

Трудност в работата на екипът е липсата на служебен транспорт, който да се използва за нуждите на потребителите - при посещение на личен лекар, болница, ползване на други социални услуги и др. Меката мебел /дивани и столове/ не е съобразена със здравословното и физическо състояние на потребителите. Необходими са мебели, които могат да се почистват и дезинфекцират при нужда.

Добра практика на услугата е организирането на игри и викторини със състезателен характер, съобразени със здравословното състояние на потребителите.

**2.8. Център за настаняване от семеен тип за стари хора**- резидентна услуга за стари хора с капацитет 15 места. Осигурява се качествена индивидуална социална, медицинска и санитарна грижа както за лица, напускащи специализирани институции, така и за лица от общността, попадащи в целевата група. Управлява се от Община Габрово.

Център за настаняване от семеен тип за стари хора работи към 31.10.2023 г. с **14** активни случаи. Общият брой потребители за периода 01.01.2023 г. - 31.10.2023 г. е 18 лица.

Не са необходими и не са извършвани подобрения на материалната база, т.к. тя е нова и се поддържа в отлично състояние.

През периода 01.01.2023 г. - 31.10.2023 г. са извършени общо 3 проверки: от Община Габрово – 2 бр. и от АКСУ – 1 бр., относно спазването на стандартите за качество на социалните услуги; съответствието с изискванията на ЗСУ и нормативните актове по неговото прилагане, спазване на правата на потребителите и начина по който общините и частните доставчици на социални услуги разходват средствата от държавния бюджет.

Трудност в работата на екипът е липсата на служебен транспорт, който да се използва за нуждите на потребителите - при посещение на личен лекар, болница, ползване на други социални услуги и др. Меката мебел /дивани и столове/ не е съобразена със здравословното и физическо състояние на потребителите. Необходими са мебели, които могат да се почистват и дезинфекцират при нужда.

Добра практика на услугата е организирането на игри и викторини със състезателен характер, съобразени със здравословното състояние на потребителите.

**3.Социални услуги за възрастни и лица с увреждания, финансирани от общинския бюджет**

**Заведения за социални услуги – управлява следните услуги:**

**3.1 Домашен социален патронаж** - местна дейност, предоставя услуги в семейна среда на лицата, които са затруднени или не са в състояние сами да задоволят своите жизнени и битови потребности. Капацитетът на услугата е 350 потребители.

В Домашен социален патронаж активните случаи, по които се работи към 31.10.2023 г. са **369**. Общият брой потребители за периода 01.01.2023 г. - 31.10.2023 г. са **494**.

През 2023 г. са закупени 750 комплекта сефертаси, с които ще се заменят съдовете за еднократна употреба за храна на потребителите в ДСП. За нуждите на ДСП и проект „Топъл обяд“ е придобит един товарен автомобил марка Рено Експрес по целева програма „Патронажна мобилност за доставка на топъл обяд”.

В Домашен социален патронаж са проведени регулярни вътрешни обучения за добри хигиенни практики и безопасност на храните на персонала, пряко ангажиран с тази дейност.

ДСП работи не само при пълен капацитет, но и в някои случаи надвишен такъв. Услугата се предоставя на потребители както в града, така и в голяма част от селата на община Габрово. Ежемесечно се наблюдава интерес към нея и включване на нови потребители.

**3.2 Клуб на пенсионера** - местна дейност, насочена към създаване на оптимални условия за пълноценно ангажиране и осмисляне свободното време на възрастните хора. Капацитетът на услугата е 200 места.

В Клуб на пенсионера активните случаи към 31.10.2023 г. са **600**, като такъв е и броят на преминалите лица за периода 01.01.2023 г. - 31.10.2023 г.

През 2023 г. са закупени 50 бр. посетителски столове и 2 бр. офис столове. Не са правени подобрения на материалната база.

Не са провеждани обучения и супервизии на служителите.

Провеждат се мероприятия за задоволяване духовните потребности на потребителите, обогатява се и се развива техния културен живот, насърчава се творчеството и различните форми на самодейност и техния личен избор.

**3.3 Клуб на инвалида** - социална услуга в общността, местна дейност. Потребители на услугата са лица с увреждания, които имат нужда от подкрепа и подпомагане в своето ежедневие.

В Клуб на инвалида активните случаи към 31.10.2023 г. са **339**. Общият брой потребители за периода 01.01.2023 г. - 31.10.2023 г. е **340**.

Не са извършвани подобрения на материалната база.

Не са провеждани обучения и супервизии на служителите.

Провеждат се мероприятия за обогатяване културния живот, насърчава се творчеството и различните форми на самодейност.

В Заведения за социални услуги през периода 01.01.2023 г. - 31.10.2023 г. са извършени 2 бр. проверки от Териториално поделение на НОИ – Габрово и Звено за вътрешен одит при община Габрово.

В Клуб на инвалида е извършена 1 проверка от Община Габрово.

В Клуб на пенсионера е извършена 1 проверка от Община Габрово.

В Домашен социален патронаж са извършени 2 бр. проверки от Областна Дирекция по безопастност на храните - Габрово и Община Габрово.

**4.Услуги, финансирани по проекти през 2023 г.**

**4.1 Приемна грижа** - социална услуга в общността, която дава възможност децата, които не могат да живеят в собствените си семейства, да получат обич, топлина и грижи в семейна среда. Развитието на услугата „Приемна грижа“ в област Габрово се изпълнява по проект „Приеми ме 2015“, финансиран по ОП „Развитие на човешките ресурси“ 2014-2020 г.

В община Габрово са утвърдени 8 професионални приемни семейства. В 5 от тях са настанени деца.

**4.2 Комплекс за социално-здравни услуги за деца и семейства** - социална услуга, разкрита от Община Габрово по проект по ОП „Развитие на човешките ресурси“ 2014-2020, процедура „Услуги за ранно детско развитие“. В Комплекса се предоставят интегрирани социално-здравни услуги, насочени към оказване на подкрепа на родителите на деца в ранна детска възраст (0-7 г.) и изграждане на умения за добро родителство.

Проектните дейности приключиха на 30.09.2023 г.

**4.3 Топъл обяд** - социална услуга, реализирана по проект на Община Габрово и насочена към задоволяване на потребностите от храна за хора, които не могат да си я осигуряват сами. Ежедневно се осигурява топъл обяд, включващ супа, основно ястие, хляб и неколкократно през седмицата десерт на лица от различни рискови групи. През 2023 г. капацитетът на услугата е 230 лица. Принадлежността към целевите групи по проекта се удостоверява от Дирекция „Социално подпомагане“. Срокът на проектните дейности е до 30.09.2025г. Финансирането се осъществява по процедура за директно предоставяне на безвъзмездна финансова помощ BG05SFPR003-1.001 „Топъл обяд“ по програма за храни и основно материално подпомагане 2021-2027. Услугата е възложена на ЗСУ.

По Проект „Топъл обяд в Община Габрово“ активните случаи, по които се работи към 31.10.2023 г. са **202**, а общият брой потребители за периода 01.01.2023 г. - 31.10.2023 г. са **251**.

За нуждите на ДСП и Топъл обяд е придобит един товарен автомобил марка Рено Експрес по целева програма „Патронажна мобилност за доставка на топъл обяд”.

Извършени 2 проверки от Община Габрово и проверка от Управляващият орган на програмата.

Екипът за управление е участвал в проведени въвеждащо и поддържащо обучение за конкретни бенефициенти по Операция BG05SFPR003-1.001„Топъл обяд”.

Добра практика: Системно се проучва мнението на потребителите чрез формуляр за обратна връзка. Целта е получаване на информация за степента на удовлетвореност от предоставената услуга.

**4.4 Грижа в дома –** интегрирана здравно-социална услуга по проект наОбщина Габрово, по процедура за директно предоставяне на безвъзмездна финансова помощ BG05SFPR002-2.001 „ГРИЖА В ДОМА“, Програма „Развитие на човешките ресурси” 2021-2027. Дейностите включват почасови мобилни интегрирани здравно-социални услуги по домовете и психологическа подкрепа; доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги (със средства на потребителите);предоставяне на лицата от целевата група на информация относно превенция и профилактика на здравето и социално значими заболявания. Услугата е възложена на ЗСУ.

По Проект „Грижа в дома в Община Габрово“ активните случаи към 31.10.2023 г. са **472,** а общият брой потребители за периода 01.01.2023 г. - 31.10.2023 г. са **614.**

През периода 01.01.2023 г. - 31.10.2023 г. е извършена проверка от проверка от Управляващият орган на програмата.

През месец октомври са проведени индивидуални и групови супервизии на 60 лица-персонал.

От тази година, проектът предоставя допълнителна услуга - безплатна консултация с лекар специалист в домашни условия.

**4.5 Укрепване капацитета на Община Габрово в социалната сфера –** проект наОбщина Габрово по Оперативна програма „Развитие на човешките ресурси “ 2021 – 2027 г., Процедура чрез директно предоставяне на безвъзмездна финансова помощ BG05SFPR002-2.002 „Укрепване на общинския капацитет“.

Целта на проекта е да подкрепи реформирането на системата на социалните услуги и да улесни прехода към новите механизми на местно ниво, чрез развитие и укрепване на общинския капацитет. Предоставяне на интегрирана подкрепа за безпроблемно въвеждане на реформите в областта на социалните услуги и предоставяне на ефективна и качествена грижа на лицата от най-уязвимите групи от населението.

Проектните дейности стартираха през месец юли 2023 година.

Разкрити са 2 нови работни позиции, като лицата са ангажирани с приемане и обработване на документи по ЗСУ, както и насочване на потребители към подходящи социални услуги. В дейностите са включени и настоящи служители на Община Габрово, имащи ангажименти по прилагане на социалната политика.

**5. Социални услуги, предоставяни от частен доставчик в община Габрово**

**5.1** Съгласно издадените лицензи от АКСУ, **Фондация „Общност в помощ на зависимите“** предоставя следните социални услуги:

* информиране и консултиране;
* застъпничество и посредничество;
* терапия и рехабилитация;
* обучение за придобиване на умения;
* резидентна грижа;

Потребителите участват в програма за психо-социална рехабилитация на зависимости. Първоначално рехабилитацията протича в програма от резидентен тип, а след преминаване на фазите на програмата са включени в етап на ресоциализация, като заключителна фаза на пълния цикъл от терапевтични интервенции.

Социална услуга „Резидентна грижа“ се реализира в Терапевтичен център „Свети Илия“- с. Поповци - Куката.

Към 31.10.23 г. Фондацията работи с 26 потребители /2 жени и 24 мъже/

През годината са преминали 53 потребители /6 жени и 47 мъже/, които са ползвали:

1.Терапевтичен център -26 потребители

2.Преходно жилище - 8 потребители

3.Дневен център - 9 потребители

4.Консултативен център - 12 потребители

5.Работа с роднини и близки на зависими - 30 групови и 7 индивидуални терапии.

   Трудностите в работния процес се изразяват  в недостиг на специалисти в сферата на работа със зависими лица.

**5.2 „Дара 13“ ЕООД** с. Яворец притежава лицензи за предоставяне на услугите :

- асистентска услуга;

- информиране и консултиране;

- застъпничество и посредничество

Асистентските услуги имат за цел потребителите да придобият самостоятелност и да успеят да се вградят по-лесно в обществения живот. Услугата разполага с рехабилитационен център, където се извършва рехабилитация, гимнастика и раздвижване.

Към 31.10.2023 г . социалната услуга работи с 30 потребители от които 11 са с ТЕЛК и определена чужда помощ и останалите 19 са лица в надтрудоспособна възраст с невъзможност за самообслужване.

Броят на преминалите потребители от 1.01. до 31.10.2023 г е 50 лица

На 03.08.2023 г е извършена проверка от АКСУ София. Дадени са предписания, които към момента са изпълнени.

Дара 13 ЕООД разполага с частна линейка, с която потребителите могат да се придвижват до социални и здравни заведения.

**6. Други услуги със социален ефект**

6.1 **Общински съвет на наркотични вещества и превантивно информационен център** - Общински съвет по наркотични вещества разработва, осигурява и координира изпълнението на общинските програми за борба срещу употребата на наркотични вещества. Превантивно-информационният център (ПИЦ)осъществява превантивни дейности и програми на общинско ниво. ПИЦ отговаря за събиране, съхраняване и анализиране на информация от различни институции, работещи по проблема „наркомании”, която е необходима за изготвянето, изпълнението и координирането на общински програми за борба срещу злоупотребата с наркотици.

**6.2 Регионален хоспис ЕООД** – услуга, която осигурява професионални здравни грижи за тежко болни и подкрепа на техните семейства. Предоставя санитарно обслужване, хранене по диети според заболяванията, възможност за индивидуално меню съобразно желанията на болните или близките им, вземане на материали за лабораторни изследвания, медицински и санитарни консумативи. Регионален хоспис е създаден от Общински съвет-Габрово, като към момента стационарът му е в гр. Дряново.

Капацитетът е 46 легла, разположени в 16 стаи.

Към 31.10.2023 г . услугата работи с 36 потребители

За ползването на услугата се заплаща такса. За жителите на община Габрово, които отговарят на конкретни критерии, е осигурена възможност за финансова подкрепа от бюджета на Общината.

Регионален хоспис разполага с частна линейка, с която потребителите могат да се придвижват до здравни заведения, при необходимост.

**6.3 Скитащи, бездомни и безпризорни лица, жители на община Габрово**

Община Габрово ежегодно осигурява помещение за останалите трайно без подслон, през зимните месеци, скитащи и бездомни лица. Осигурява се 24-часово присъствие на охрана, гарантираща спокойствието и реда в помещението, общинска собственост. С подкрепата на неправителствения сектор, териториалната структура на Български червен кръст, местни християнски организации и частни лица, се осигуряват храна, дрехи и вещи от първа необходимост. През зимния период на 2022 / 2023 г. се отчита намаление на броя на потърсилите подслон. През услугата са преминали 9 скитащи и бездомни лица.

**7. Човешки ресурси**

В социалните услуги на територията на община Габрово са ангажирани екипи от необходимите специалисти. В някои услуги се привличат външни експерти по граждански договори, с цел прилагане на индивидуален подход, съобразно конкретните дефицити, нужди и потребности на ползвателите.

С влизане в сила на Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет е решен проблемът с ниските възнаграждения. Съществува обаче разлика в заплащането на служителите, ангажирани с предоставяне на социални услуги делегирана държавна дейност и услугите местна дейност или по проект.

При напускане на служители, от някои позиции, същите трудно биват обезпечавани с нови кадри, напр. медицински сестри, помощен персонал – санитари, болногледачи и др. Община Габрово среща затруднения при осигуряване на специалисти с медицински профил, които да работят на постоянни позиции в резидентите услуги. Предприемат се мерки за привличане на такива кадри, като заплащането е един от подходите.

По отношение на човешкия ресурс през 2023 година, могат да се направят следните изводи:

1. Налице е съотношение между капацитет и щатни бройки на персонала в социалните услуги, съответстващо на Наредба за стандартите за заплащане на труда на служителите, осъществяващи дейности по предоставяне на социални услуги.
2. Социалните услуги в общината са обезпечени със специалисти с определена професионална квалификация в социалната или здравна сфера, но е налице текучество на кадри
3. Наблюдава се липса на медицински специалисти / в трудоспособна възраст /, които да обезпечават новоразкрити социални услуги
4. Периодично специалистите участват в провеждане на различни обучения за въвеждане в новостите в социалната и нормативна база.
5. Средствата по единните разходни стандарти за издръжка на социалните услуги от резидентен тип са недостатъчни спрямо единните разходни стандарти за издръжка на социалните услуги в общността.

**8. Материална база**

Всички социални услуги, предоставяни на територията на общината имат осигурена добра материална база. При констатиране на нужда от текущ ремонт се предприемат адекватни действия.

Социалните услуги разполагат с кабинети за специалистите, зали за групова работа и индивидуална работа. В някои от тях е изградено видеонаблюдение.

В услугите е създадена добре поддържана битова и околна среда, достатъчно спални помещения, помещения за социални контакти, помещения за хранене, санитарни помещения и други с улеснен достъп до тях. За всяко настанено лице в резидентна грижа е определено спално помещение, мебелирано и оборудвано по подходящ начин, съобразно установените потребности на лицето и неговия личен избор. Осигурени са отопление, осветление, снабдяване с вода и вентилация на помещенията. Спазват се санитарните и хигиенните норми за контрол върху разпространението на инфекции, съобразно действащото законодателство.

Всички социални услуги, функциониращи на територията на община Габрово са достъпни, с възможност за ползване на обществен транспорт от и до тях. Някои услуги разполагат с превозни средства, с които осигуряват транспортиране на потребителите.

На входа на всяка услуга е осигурен достъп за лица/деца с увреждания. В някои от сградите са изградени рампи, има мобилна система за преодоляване на стълби, рампа, други разполагат с асансьор.

**9. Извършен през годината контрол и мониторинг на социалните услуги**

През 2023 г. Агенция за качество на социалните услуги извърши контрол и мониторинг, посредством извънредни, тематични или комплексни проверки на социалните услуги в община Габрово.

Експерти от Община Габрово извършиха периодични и извънредни, комплексни и по сигнал проверки във всички социални услуги. В протоколите от проверките са отбелязани констатираните пропуски, както и сроковете за тяхното отстраняване.

**10. Предложения за повишаване качеството на предоставяните социални услуги /**Настоящите предложения са направени от екипите на социалните услуги в община Габрово / :

1. Необходимост от постоянна грижа и поддържка на Сензорната градина в двора на ЗСУ;
2. Броят на пълнолетните потребители в Дневен център за деца и младежи с увреждания нараства непрекъснато, което налага разкриване на Дневен център за пълнолетни лица с увреждания с подходящи за тях дейности. Потребност от създаване на зала за психомоторика за работа с децата и пълнолетните в ДЦДМУ. Предоставяне на услугата „Заместваща грижа” в социалната услуга;
3. Подобряване на транспорта и архитектурната среда за улесняване мобилността и ориентирането на незрящи потребители; Определяне на едно паркомясто за МПС на хора с увреждания в синята зона пред ЦСРИ;
4. Във връзка със спазване на стандартите за качество на СУ и в съответствие с изискванията на ЗСУ, да се предприеме промяна в средата на предоставяне на услугата ЦНСТДБУ и увеличаване на минималния брой потребители;
5. Веднъж годишно да се прави запитване, чрез анкети за обратна връзка, за удовлетвореността на потребителите от социалната услуга. Попълване на Карти за самооценка от потребителите на социалната услуга, включващи информация за промяна във физическото, психическото им състояние, степен на социално включване и степен на самостоятелност/активност, придобиване на практически умения/хобита, постигнати в резултат от ползване на социалната услуга;
6. Осигуряване на служебен автомобил за нуждите на ЦНСТСХ и ЦНСТПЛД;
7. Създаване на единна система за обработване на документи в облачно пространство в ЦОП ИМКА;
8. Засилване на работата с общността за изграждане на гражданско общество с висока чувствителност за превенция на рисковете, касаещи деца – изоставяне, неглижиране, просия, въвличане в трафик и др. ;
9. Развиване и обогатяване на разработените програми за предоставяните социални услуги, които да отговарят на динамиката на потребностите на потребителите; Синхронизиране на документацията, съобразно промените в законодателството след приемане на Национална карта на социалните услуги;
10. Продължаване и разширяване на дейността на Пътуващото ателие „Приказки и игри за доброто в мен“, като част от мобилна общностна работа на специалистите от ЦОП „Вяра“ с деца от предучилищна и начална училищна възраст;
11. Периодичен подбор на квалифицирани специалисти, желаещи да работят с деца с увреждания;

**Предложения за законодателни промени:**

1. Във връзка с отпускането на месечни помощи за ученик в ЦНСТДМУ, да се предложи вариант за месечни помощи за лични нужди на дете/младеж в ЦНСТДМУ без значение от това дали е ученик.
2. Увеличаване на ЕРС за услугите от резидентен тип
3. Увеличаване на коефициента за определяне числеността на персонала в услугите от резидентен тип
4. Стриктно да се съблюдава дали поставената диагноза в ЕР на кандидат потребител е адекватна за съответната услуга от резидентен тип, в която ще бъде настанен.